Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 148/14/5505	Liptovský Mikuláš, 3.4.2014
EEČ : 2-39-143-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučený
Od decembra 2013 do 31. 3. 2014 neplatil výživné na svojho syna XXXXX, nar. XXXXX pretože je nezamestnaný, nezabezpečil si zdroj príjmov na platenie výživného, hoci rozsudkom Okresného súdu XXXXX XXXXX XXXXX bola schválená rodičovská dohoda a obvinený sa zaviazal platiť výživné na maloletého syna vo výške 70,- € mesačne, do rúk matky XXXXX, bytom XXXXX, okres XXXXX a tak za uvedené obdobie dlhoval na výživnom XXXXX 280,- €. 

lebo zanikla trestnosť činu

Odôvodnenie:
	Poverený príslušník OO PZ v Liptovskom Mikuláši uznesením ORP-XXXXX začal podľa § 199 ods. 1 Trestného poriadku trestné stíhanie a súčasne podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona pre skutok uvedený vo výrokovej časti tohto uznesenia, pričom k 19. 2. 2014, kedy bolo vydané uznesenie o začatí trestného stíhania a vznesení obvinenia, dlhoval na výživnom 210,- €.
	Po skončení skráteného vyšetrovania mi poverený príslušník predložil spisový materiál s návrhom na zastavenie trestného stíhania, pretože obvinený dlžné výživné zaplatil a preto zanikla trestnosť činu.
	V rámci prokurátorského dozoru som preskúmala predmetný spisový materiál, ako aj dôkazy, ktoré poverený príslušník v priebehu skráteného vyšetrovania zabezpečil a zistila som, že obvinený uhradil dlžné výživné, avšak matka maloletého dieťaťa využila svoje právo a odmietla vypovedať, len uviedla, že obvinený dlžné výživné vo výške 280,- € uhradil. Keďže neuviedla, či neplatenie výživného nemalo na syna trvalo nepriaznivé následky, dnešného dňa som sa s ňou spojila telefonicky, pričom uviedla, že neplatenie výživného na syna nemalo trvalo nepriaznivé následky. 
	Prečinu zanedbania povinnej výživy podľa § 207 ods. 1 Tr. zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. Obvinený priznal, že neplatil výživné od decembra 2013, čím naplnil zákonné znaky skutkovej podstaty uvedeného prečinu.
	Podľa § 86 písm. a/ Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	Podľa § 122 ods. 13 Tr. zákona, ak obvinený pokračuje v konaní, pre ktoré je stíhaný, aj po oznámení vznesenia obvinenia, posudzuje sa také konanie od tohto procesného úkonu ako nový skutok, to neplatí, ak ide o trestný čin zanedbania povinnej výživy podľa § 207. V takom prípade ide o pokračovanie konania až do doby, kým je vyhlásený rozsudok súdu prvého stupňa alebo pokiaľ sa súd druhého stupňa neodobral na záverečnú poradu. 
	Podľa § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.
	Z rozsudku Okresného súdu XXXXX sp. zn. XXXXX 2013 vyplýva, že súd schválil rodičovskú dohodu a obvinený XXXXX sa zaviazal prispievať na výživu maloletého XXXXX po 70,- € mesačne, do rúk matky XXXXX.
	Obvinený XXXXX od 1. 12. 2013 do 31. 3. 2014 mal na výživnom uhradiť 280,- €.
	Keďže výživné má platiť do 15. dňa v mesiaci, bol skutok ukončený k 31. 3. 2014 a keďže dlžné výživné v plnej výške uhradil a neplatenie výživného nemalo na jeho syna trvalo nepriaznivé následky, zanikla trestnosť činu a preto bolo potrebné trestné stíhanie zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka